BULETIN DE PRESĂ
Nr. 16.129 din 19 aprilie 2022

Ce au putut să fure trei hoţi dintr-un local de pe ştrand

Polițiștii Biroului de Investigații Criminale au identificat trei arădeni, cu vârste între 17-19 ani, care, în noaptea de 4/5 aprilie a.c., ar fi pătruns prin efracție într-un local de pe ștrandul din Arad, de unde ar fi sustras bunuri electronice (baterii externe, un playstation, un aparat foto și un smartphone) și băuturi alcoolice, pe care le-ar fi comercializat în municipiu.
În baza probatoriului administrat, doi tineri, de 18 și 19 ani, au fost reținuți pentru 24 de ore, urmând a fi prezentați magistraților Parchetului de pe lângă Judecătoria Arad cu propunerea luării unei măsuri preventive, pentru săvârșirea infracțiunii de furt calificat.
	Polițiștii continuă documentarea activității infracționale a celor trei tineri.

•	

Au vândut fierul sustras

	Polițiștii din Șiria au identificat trei bărbați, cu vârste cuprinse între 22 și 47 de ani, toți din Șiria, bănuiți de furt.
	Astfel, în ziua de 16 aprilie a.c., cei în cauză ar fi sustras aproximativ 570 de kilograme de fier vechi, dintr-o fermă agricolă, situată între localitățile Șiria și Covăsânț. Cu două atelaje, bărbații ar fi transportat fierul vechi la un punct de colectare, unde l-ar fi valorificat pentru 570 de lei.
	Cei trei sunt cercetați penal, fiind continuată activitatea de documentare a activității lor infracționale.
•	

Sancțiuni aplicate de polițiștii rutieri

În ultimele 24 de ore, polițiștii rutieri au continuat acțiunile pentru prevenirea evenimentelor rutiere, precum și pentru conștientizarea de către conducătorii auto a pericolelor la care se expun, prin nerespectarea regulilor de circulație.
Ca urmare a neregulilor constatate, au fost aplicate peste 100 de sancțiuni contravenționale, în valoare totală de aproximativ 50.000 de lei. 
Totodată, au fost reținute 8 permise de conducere și retrase 8 certificate de înmatriculare.
Recomandăm tuturor participanților la trafic să respecte regulile de circulație și să adopte un comportament preventiv în deplasări.

COMPARTIMENTUL DE RELAȚII PUBLICE		
0758/882.006,	
0748/199.016					                                                            Întocmit,
Agent șef de poliție  Claudia Iuga